Period: Ur III
Genre: Royal Inscription
Transliteration:
<SURFACE>
{d}šu{d}sin
ki aŋ₂ {d}en-lil₂-la₂
lugal {d}en-lil₂-le
ša₃-ga-na
in-pa₃
lugal kala-ga
lugal uri₂{ki}ma
lugal an-ub-da limmu₂-ba
nam-til₃-la-ni-še₃
a...
<RULING>
mu-sar-ra
za₃ zid-da-ni
alan na₄
<RULING>
dub...
3(diš) dub alan
{d}šu{d}sin
u₃ ki-gal 2(diš)-bi
...
2(diš) sila₃ ninda
2(diš) sila₃ lal₃
1(diš) sila₃ kurun
1(diš) sila₃ kaš
1(diš) ma-la-gum₂ udu
...itu-da-ka
{ŋeš}banšur
{d}en-lil₂
...
1(diš) gin₂...
1(diš) sila₃ i₃ du₁₀-ga
niŋ₂-dab₅ itu-da-ka
e₂ {d}nin-lil₂
nin-ŋa₂-ta
{d}šu{d}suen
ki aŋ₂ {d}en-lil₂-la₂
lugal {d}en-lil₂-le
ki aŋ₂ ša₃-ga-na
in-pa₃
lugal kala-ga
lugal uri₂{ki}ma
lugal...
i₃-ba
lu₂ u₄ na-me
niŋ₂-dim₂-e
...
lu₂-bi
lugal he₂-a
en he₂-e
ensi₂ he₂-a
sanga he₂-a
gudu₄ maš₂-e pa₃-da he₂-a
lu₂-ba
{d}en-lil₂
{d}nin-lil₂-e
nam ha-ba-da-kuru₅-ne
dumu-nita na-an-ne₂-du₁₂-du₁₂-de₃
mu-ni kalam-ma na-an-ni-ŋa₂-ŋa₂-de₃
lu₂ sag-bi
...
igi {d}en-lil₂
{d}nin-lil₂-la₂-ka
he₂-en-ša₆
<RULING>
mu-sar-ra
ki-gal...
alan na₄-kam
<RULING>

Cuneiform:
<SURFACE>
𒀭𒋗𒀭𒌍
𒆠𒉘𒀭𒂗𒆤𒇲
𒈗𒀭𒂗𒆤𒇷
𒊮𒂵𒈾
𒅔𒅆𒊒
𒈗𒅤𒂵
𒈗𒋀𒀕𒆠𒈠
𒈗𒀭𒌒𒁕𒇹𒁀
𒉆𒋾𒆷𒉌𒂠
𒀀...
<RULING>
𒈬𒊬𒊏
𒍠𒍣𒁕𒉌
𒀩𒎎
<RULING>
𒁾...
𒐈𒁾𒀩
𒀭𒋗𒀭𒌍
𒅇𒆠𒃲𒈫𒁉
...
𒈫𒋡𒃻
𒈫𒋡𒋭
𒁹𒋡𒁉𒁷
𒁹𒋡𒁉
𒁹𒈠𒆷𒈝𒇻
...𒌗𒁕𒅗
𒄑𒍎
𒀭𒂗𒆤
...
𒁹𒂆...
𒁹𒋡𒉌𒄭𒂵
𒃻𒆪𒌗𒁕𒅗
𒂍𒀭𒎏𒆤
𒎏𒂷𒋫
𒀭𒋗𒀭𒂗𒍪
𒆠𒉘𒀭𒂗𒆤𒇲
𒈗𒀭𒂗𒆤𒇷
𒆠𒉘𒊮𒂵𒈾
𒅔𒅆𒊒
𒈗𒅤𒂵
𒈗𒋀𒀕𒆠𒈠
𒈗...
𒉌𒁀
𒇽𒌓𒈾𒈨
𒃻𒁶𒂊
...
𒇽𒁉
𒈗𒃶𒀀
𒂗𒃶𒂊
𒉺𒋼𒋛𒃶𒀀
𒋃𒃶𒀀
𒄴𒈨𒈧𒂊𒅆𒊒𒁕𒃶𒀀
𒇽𒁀
𒀭𒂗𒆤
𒀭𒎏𒆤𒂊
𒉆𒄩𒁀𒁕𒋻𒉈
𒌉𒍑𒈾𒀭𒉌𒌇𒌇𒉈
𒈬𒉌𒌧𒈠𒈾𒀭𒉌𒂷𒂷𒉈
𒇽𒊕𒁉
...
𒅆𒀭𒂗𒆤
𒀭𒎏𒆤𒇲𒅗
𒃶𒂗𒊷
<RULING>
𒈬𒊬𒊏
𒆠𒃲...
𒀩𒎎𒄰
<RULING>